Batho ba Keila ba lwantshwa ke Bafilesta, ba mpa ba namolelwa ke Davida. — Davida o phallelwa ke Saule mafeelleng a Sife le Maone.
19Jwale ba Sife ba tla ho Saule, Gibea, ba re: Ha re re, Davida o ipata haeso diqhobong, morung, leralleng la Hakila, ka nqa borwa ho lefeella na? 20Jwale, morena, tloo kamoo o hopotseng kateng, e be rona re mo neelang matsohong a morena. 21Saule a re: Le ke le hlohonolofatswe ke Jehova, hobane le nkutlwetse bohloko. 22Eyang le batle, mme le tsebe le ho bona moo leoto la hae le hatang teng, hape ke mang ya mmoneng teng, hobane ke boleletswe hoba o etsa ka bohlale. 23Bonang ke hona, le tsebe sephiri seo a ipatang ho sona, le ntoo boya le tsebile, ke tle ke ye le lona; etlare ha a dutse lefatsheng lena, ke tla nne ke mmatle, ke be ke qete dikete tsohle tsa Juda. 24Ebile ba tloha ho Saule, ba ya Sife; Davida yena le banna ba hae ba le feelleng la Maone, thoteng, ka nqa borwa ho lefeella.